Ukendte gerningsmænd brød onsdag ind i en villa i Nørresundby. Udbytte: Et kaffestel...

Enten har det været nogle meget kaffetørstige eller meget desperate tyve. Deres udbytte efter et indbrud i en villa i Nørresundby onsdag aften blev ifølge politiets døgnrapport i hvert fald et kaffestel. Indbruddet i villaen på Blomsterskrænten i Nørresundby skete ved 19.20-tiden onsdag aften. Tyvene kom ind via et vindue, gennemrodede huset og stjal altså et kaffestel. Politiet vil meget gerne høre fra dig, hvis du ved noget, eller bliver tilbudt et varmt kaffestel på telefon 114.